Радой Киров
Тон-бонбон

chitanka.info

— Ето ти един бонбон,

дай ми срещу него кон!

— Давам кон срещу бонбон,

но да бъде тежък тон.

— Как ще носиш тон-бонбон?

Трябва да си купиш слон.

— Нямам нужда аз от слон,

нито пък от камион,

но ще донеса трион

да разрежа тон-бонбон

на парченца милион…

С тях какво да правя знам:

на децата ще ги дам!

Сладко да ядат: „Ам, ам!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.